16.1.2023
SK
Úradný vestník Európskej únie
L 14/295
Obrázok 2 Predtým preukázaná zhoda radu motorov vybavených systémom OBD
A.1.2.2.
Preukázanie prevádzkovej výkonnosti OBD sa uskutočňuje v rovnakom čase a v rovnakých intervaloch ako preukázanie prevádzkovej zhody uvedené v prílohe 8.
A.1.2.3.
Výrobca predloží správu o prvotnom harmonograme a pláne odberu vzoriek na skúšanie zhody schvaľovaciemu úradu v čase prvotného typového schvaľovania nového radu motorov.
A.1.2.4.
Typy vozidiel bez komunikačného rozhrania, ktoré umožňuje zhromažďovanie nevyhnutných údajov o prevádzkovej výkonnosti podľa prílohy 9C, s chýbajúcimi údajmi alebo s neštandardným údajovým protokolom sa nepovažujú za zhodné.
A.1.2.4.1.
Jednotlivé vozidlá s mechanickými alebo elektrickými poruchami, ktoré bránia zhromažďovaniu nevyhnutných údajov o prevádzkovej výkonnosti podľa prílohy 9C, sa vyjmú z prieskumu skúšania zhody, pričom daný typ vozidla sa nebude považovať za nevyhovujúci, ak možno nájsť dostatočný počet vozidiel, ktoré spĺňajú požiadavky odberu vzoriek na to, aby sa umožnilo náležité uskutočnenie prieskumu.
A.1.2.5.
Typy motorov alebo vozidiel, pri ktorých zhromažďovanie údajov o prevádzkovej výkonnosti ovplyvňuje monitorovaciu činnosť systému OBD, sa nepovažujú za zhodné.
A.1.3.
Údaje o prevádzkovej výkonnosti OBD
A.1.3.1.
Údaje o prevádzkovej výkonnosti OBD, ktoré sa majú zvážiť pri posudzovaní zhody radu motorov vybavených systémom OBD, sú tie, ktoré zaznamenáva systém OBD podľa bodu 6 prílohy 9C a ktoré sa sprístupňujú podľa bodu 7 tejto prílohy.
A.1.4.
Výber motora alebo vozidla
A.1.4.1.
Výber motora